Държавен вестник, бр. 64, 2007 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  64
Чл. 180. (1) Висшият съдебен съвет обявява
отделен конкурс за всеки орган на съдебната
власт чрез обнародване на решението в “Дър-
жавен вестник” и публикуването му в един цент-
рален всекидневник и на страницата на Висшия
съдебен съвет в интернет.
(2) Обявлението по ал. 1 съдържа:
1. броя и вида на длъжностите и органите на
съдебната власт, за които се отнасят;
2. документите, които се изискват, срока и
мястото за подаването им;
3. програмата, по която се провежда кон-
курсът;
4. датата, часа и мястото на провеждане на
конкурса.
Чл. 181. (1) В конкурса за младши съдии,
младши прокурори и младши следователи може
да участва лице, което отговаря на изисквани-
ята по чл. 162.
(2) В конкурса за първоначално назначава-
не може да участва лице, което отговаря на
изискванията по чл. 162 и има стажа по чл. 164
за длъжността, за която е обявен конкурсът.
(3) Документите за участие в конкурса се
подават в администрацията на Висшия съдебен
съвет.
Чл. 182. (1) Комисията по предложенията и
атестирането на съдии, прокурори и следовате-
ли извършва проверка на документите и допус-
ка за участие в конкурса всички кандидати,
които отговарят на условията по чл. 181, ал. 1
или 2.
(2) Списъците на допуснатите и недопусна-
тите за участие в конкурса лица се обявяват на
страницата на Висшия съдебен съвет в интер-
нет най-малко 7 дни преди датата на провежда-
не на конкурса.
(3) В списъка на лицата, които не са допус-
нати за участие в конкурса, се посочва и осно-
ванието за недопускане.
Чл. 183. (1) Конкурсът се провежда от кон-
курсна комисия, която се състои от председа-
тел, четирима редовни и двама резервни члено-
ве. В зависимост от броя на кандидатите Вис-
шият съдебен съвет може да състави и повече
от една комисия.
(2) В състава на редовните членове на коми-
сията участва поне един хабилитиран учен по
правни науки.
(3) Членовете на комисията за конкурс за
първоначално назначаване са с ранг равен или
по-висок от ранга на обявената свободна длъж-
ност.
(4) Поименният състав на всяка комисия се
определя с решение на Висшия съдебен съвет.
Чл. 184. (1) Конкурсът включва писмен и
устен изпит, като оценките са по шестобалната
система.
(2) Писменият изпит е анонимен и се със-
тои в решаване на казус в съответния правен
отрасъл.
(3) Резултатите от писмения изпит се обявя-
ват на общодостъпно място в сградата на Вис-
шия съдебен съвет и на страницата му в интер-
нет в тридневен срок от подписването на прото-
кола от комисията по провеждането му.
(4) До устен изпит се допуска кандидат, из-
държал писмения изпит с оценка не по-ниска
от много добър “4,50”.
(5) Устният изпит се провежда не по-рано от
7 дни от обявлението по ал. 3.
Чл. 185. (1) Конкурсната комисия обявява
резултатите от устния изпит в 7-дневен срок от
провеждането му на общодостъпно място в сгра-
дата на Висшия съдебен съвет и на страницата
му в интернет.
(2) В 7-дневен срок от обявяването на резул-
татите по ал. 1 кандидат, издържал конкурса,
подава заявление, с което потвърждава участи-
ето си в класирането за конкретната длъжност
и органа на съдебната власт, за които канди-
датства.
(3) Кандидат, който не е подал заявление по
ал. 2, не участва в класирането.
Чл. 186. (1) Конкурсната комисия извършва
класирането на кандидатите за всяка длъжност
чрез подреждането им по бал, който се образу-
ва като сбор от оценките на писмения и устния
изпит и общия успех от държавните изпити.
(2) Председателят на конкурсната комисия
внася предложение пред Висшия съдебен съвет
за назначаване на кандидатите по ал. 1.
(3) Висшият съдебен съвет приема решение
за назначаването на кандидатите по поредността
на класирането до попълване на местата, за
които е обявен конкурсът.
Чл. 187. (1) Всеки заинтересован може да
обжалва решението на Висшия съдебен съвет
по чл. 186, ал. 3 в 7-дневен срок от постановява-
нето му.
(2) При подадена жалба по ал. 1 кандидати-
те не встъпват в длъжност.
(3) Върховният административен съд раз-
глежда жалбата в тричленен състав и решени-
ето му е окончателно.
Чл. 188. (1) Организацията по провеждане-
то на конкурсите се извършва от администра-
цията на Висшия съдебен съвет.
(2) Редът за подаване на документи за учас-
тие в конкурса, съставянето на комисиите, ре-
дът за провеждането му и оценяване на кан-
дидатите се определят с наредба на Висшия
съдебен съвет, която се обнародва в “Държа-
вен вестник”.
Чл. 189. (1) Свободните длъжности в съдили-
щата, прокуратурите и следствените служби,
извън тези по чл. 178, се обявяват от Висшия
съдебен съвет по реда на чл. 179 и се заемат след
конкурс, който се провежда чрез атестиране.
(2) Повишаване в длъжност е преминаване
на по-висока по степен длъжност в орган на
съдебната власт.